Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: egységes, osztatlan vagy mesterfokozatot adó szakok, illetve a felsõoktatásról szóló 1993. évi LXXX. törvény szerinti
Paragraph Index: 206

c) A szakképzettség gyakorlásához szükséges személyes adottságok és készségek: – hatékony és hiteles kommunikáció és személyközi kapcsolatok kiépítése, – csoportmunkára való alkalmasság, – projektfeladatok irányítására való képesség, – konfliktuskezelési képességek és problémamegoldás, – az írásos és elektronikus közlés és multimédiás szemléltetés módszerei és technikái, – együttmûködési képesség egyénekkel és intézményekkel, – a tudományos munka önálló végzése, megszervezése, irányítása és lebonyolítása, publikálása. 8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bõvítõ, mesterfokozathoz szükséges alapozó ismeretkörök: 23–27 kredit egészségügyi rendszerek elemzése, az egészségügy közgazdaságtanának alapismeretei, epidemiológia és egészségügyi statisztika, egészségügyi jogi ismeretek. 8.2. A szakmai törzsanyag kötelezõ ismeretkörei: 38–42 kredit egészségügyi finanszírozás és rendszerfejlesztés, emberi erõforrás menedzsment és munkajog az egészségügyben, menedzseri készségek és eszközök az egészségügyben, egészségügyi informatika, minõségmenedzsment az egészségügyben, döntéselmélet az egészségügyben, az egészségügyi menedzsment etikai kérdései, az uniós tagság egészségügyi vonatkozásai. 8.3. A szakmai törzsanyag kötelezõen választható ismeretkörei: 21–27 kredit differenciált szakmai ismeretek: 13–19 kredit egészségügyi szervezetek vezetése, egészségpolitika, területi szakmai gyakorlat; diplomamunka: 8 kredit. 9. A képzéshez kapcsolt szakmai gyakorlat követelményei: A szakmai gyakorlat a felsõoktatási intézmény tanterve által meghatározott egészségügyi intézményben önállóan vagy mentor mellett végzett projektmunka, melynek kreditértéke 9 kredit. 10. Idegennyelv-ismeret követelményei: A mesterfokozat megszerzéséhez egy államilag elismert, középfokú (B2), komplex típusú nyelvvizsga, vagy azzal egyenértékû érettségi bizonyítvány, illetve oklevél szükséges. 11. A mesterképzésben való felvétel feltételei: A 4.2. pontban meghatározott szakokon szerzett szakképzettség alapján a hallgatónak a kredit megállapítása alapjául szolgáló ismeretek – felsõoktatási törvényben meghatározott – összevetése alapján elismerhetõ legyen 30 kredit a pénzügy-számvitel, menedzsment alapjai, szervezeti magatartás, controlling és kerettervezés ismeretkörökbõl. A mesterképzésbe való felvétel feltétele, hogy a felsorolt ismeretkörökben legalább 15 kredittel rendelkezzen a hallgató, továbbá rendelkezzen az egészségügyi ellátó rendszer szervezésében szerzett legalább egy éves szakmai gyakorlattal. A hiányzó – legfeljebb 15 – kreditet a mesterfokozat megszerzésére irányuló képzéssel párhuzamosan, a felvételtõl számított két féléven belül, a felsõoktatási intézmény tanulmányi és vizsgaszabályzatában meghatározottak szerint kell megszerezni.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes